text: अमेरिकी मार्केट रेग्‍युलेटर एसईसी के पब्लिक अफेयर्स के प्रवक्‍ता से जब आईसीआईसीआई बैंक और कोचर को लेकर उनकी जांच के बारे में पूछा गया तो उन्‍होंने इस पर कमेट करने से इनकार कर दिया। इस संबंध में आईसीआईसीआई बैंक को भी भेजे गए सवाल का जवाब अभी तक नहीं मिला है। बता दें, बैंक पहले ही चंदा कोचर के खिलाफ कुछ कॉरपोरेट्स को लोन देने के मामले में पक्षपात करने और पद का गलत इस्‍तेमाल करने के आरोपों की स्‍वतंत्र जांच बैठा चुका है।